દેશભરમાં વ્હોટસ એપ સહિતનાં સોશિયલ મીડિયા પ્લેટફોર્મ્સ પર ફેલાતી અફવાઓ તથા ઉશ્કેરણીજનક મેસેજીસના કારણે ટોળાં દ્વારા હિંસાના બનાવો વધતાં તથા આવા બનાવો રોકવા માટે સુપ્રીમ કોર્ટે સરકારને ટકોર કર્યા બાદ હવે કેન્દ્ર સરકાર સફાળી જાગી છે. કેન્દ્ર સરકારનાં આઇટી મંત્રાલયે તો વ્હોટસ એપને ટેક્નોલોજીનો ઉપયોગ કરી આવા મેસેજીસ બંધ કરાવવા પગલાં ભરવા તાકીદ કરી છે. બીજી બાજુ કેન્દ્રીય ગૃહ મંત્રાલયે આવા મેસેજીસ રોકવા માટે વ્હોટસ એપ, ફેસબૂક તથા ટ્વિટર સહિતની સોશિયલ મીડિયા કંપનીઓ સાથે બેઠક યોજવા નક્કી કર્યું છે. .